Toiveisiin vastattiin: Hopea Toffee tekee paluun! – Stara
Toiveisiin vastattiin: Hopea Toffee tekee paluun!
Viihdeuutiset 19.8.2013, 20:20 · Stara.fi
Viime vuosina retro on ollut trendikästä monilla eri aloilla, kun nostalgia on tuonut takaisin lukuisia jo kertaalleen haudattuja brändejä. Taannoin esimerkiksi Merkkari-makeiset tekivät menestyksekkään paluun, vaikkakin alkuperäistä pienempänä versiona. Merkkaripussit loppuivat hyllyistä välittömästi.
Tänään saatiin jälleen uusi ilouutinen, kun Cloetta kertoi verkkosivuillaan, että takavuosien suosikkimakeinen Hopea Toffee tekee paluun. Tämä hampaisiin hanakasti tarttuvan herkun paluu lienee monien mieleen, ja sen paluuta onkin ehditty vaatimaan jo peräti nettiadressilla. Nyt monien toiveet ovat siis toteutuneet.
Lue myös Nelivuotias varasti isoisoisän auton - halusi ostaa karkkia
– Kuluttajien kuunteleminen on meille ensisijaisen tärkeää. Nettiadressin lisäksi olemme saaneet myös suoraan kuluttajilta pyyntöjä Hopea Toffeen uudelleenlanseerauksen puolesta, kertoo Cloetta Suomi Oy:n tuoteryhmäpäällikkö Sanna Kylmänen.